उद्योगलाई उखु अभाव हुने
पश्चिम नवलपरासीका दुई चिनी उद्योग सञ्चालनमा आएका छन् भने एउटा सञ्चालनको तयारीमा रहेको छ ।   प्रतापपुर गाउँपालिकाको इन्दिरा खाडसारी तथा चिनी उद्योग मङ्सिरको दोस्रो हप्तादेखि र सुस्ता गाउँपालिकाको कुडियामा रहेको बागमती चिनी उद्योग मङ्सिर २५ गतेदेखि सञ्चालनमा आएका हुन् । सुनवलको लुम्बिनी चिनी उद्योग सञ्चालनको तयारीमा रहेको लुम्बिनी चिनी उद्योग, उखु शाखाका प्रमुख केडी प्रसादले बताउनुभयो ।
गोपी ज्ञवाली नवलपरासी, पुस ९ गते ।  पश्चिम नवलपरासीका दुई चिनी उद्योग सञ्चालनमा आएका छन् भने एउटा सञ्चालनको तयारीमा रहेको छ । प्रतापपुर गाउँपालिकाको इन्दिरा खाडसारी तथा चिनी उद्योग मङ्सिरको दोस्रो हप्तादेखि र सुस्ता गाउँपालिकाको कुडियामा रहेको बागमती चिनी उद्योग मङ्सिर २५ गतेदेखि सञ्चालनमा आएका हुन् । सुनवलको लुम्बिनी चिनी उद्योग सञ्चालनको तयारीमा रहेको लुम्बिनी चिनी उद्योग, उखु शाखाका प्रमुख केडी प्रसादले बताउनुभयो ।समयमा भुक्तानी नपाउँदा किसानले उखु खेती नै गर्न छाड्दै गएकाले उद्योगलाई उखुको कमी हुने अवस्था छ । उखुको अभाव रहेका कारण सञ्चालनमा आउने चिनी उद्योगले समेत पूरा क्षमतामा चिनी उद्योग सञ्चालन हुन नसक्ने अवस्था नरहेको उद्योग सञ्चालकले बताउने रहेका छन् । भारतीय सीमा नजिक रहेका इन्दिरा र बागमती उद्योगमा अवैध तरिकाबाट भारतीय उखुसमेत आउने गरेको स्रोतले बताएको छ । उखुको नयाँ मूल्य निर्धारण नभएकाले किसानले पुरानै मूल्यमा उखु दिन थालेको नवलपरासी उखु उत्पादक किसान सङ्घका जिल्ला अध्यक्ष दूधनाथ गुप्ताले बतउनुभयो । किसानले गत वर्षकै मूल्य प्रतिक्विन्टल ५२० रुपियाँका दरले चिनी उद्योगलाई उखु बेच्न थालेको बताइएको छ । यस वर्ष उत्पादन आधाले घटेर १२ लाख क्विन्टल मात्र उत्पादन हुने अवस्था रहेको छ । यस जिल्लामा रहेका तीनवटा चिनी उद्योग पूरा क्षमतामा सञ्चालन गर्न एक सिजनमा मात्र ३० लाख क्विन्टलभन्दा बढी उखु आवश्यक पर्ने बागमती चिनी उद्योगका सञ्चालक राम थापाले बताउनुभयो ।    